**Seljordkommune**

v/ Rikke Raknes

16.11.2022

**Tilbud om bistand tilknyttet medarbeiderundersøkelsen 10-FAKTOR, påkoblingssamling for lederne i forhold til våren lederutvikling og samling for rådmannens ledergruppe.**

Viser til tilbud sendt Seljord kommune i forhold til lederutviklingsprogram som skal bidra til at Seljord kommune får styrket felles lederkraft og gitt støtte til den enkelte leder i å forstå eget handlingsrom.

### Bakgrunn og vår forståelse av oppdraget

### 10-FAKTOR

I tilknytning til lederprogrammet ønsker kommunen å gjennomføre medarbeiderundersøkelsen 10-FAKTOR våren 2023. I den forbindelse ønsker de bistand til opplæringssamling og analysesamling for å sikre god implementering og bruk av potensialet som ligger i 10-FAKTOR både som medarbeiderundersøkelse og som verktøy for organisasjonsutvikling. Det bes også om at det gjennomføres en påkoblingssamling for alle lederne både i forhold til 10-FAKTOR undersøkelsen og lederutviklingsprogrammet.

KS Konsulent ved seniorrådgiver Bettina Bødtker Nordahl kan tilby følgende:

* Påkoblingssamling, 09.01.23.
* Oppstartssamling, dato etter avtale
* Analysesamling, dato etter avtale

### Effektive ledergrupper

I tillegg ønsker bistand til en dagssamling for rådmannens toppledergruppe med tema effektive ledergrupper. Alle ledergrupper har etter vår erfaring behov for å jobbe med intern samhandling og utvikling av felles lederskap for at ledergruppen i fellesskap skal bidra til organisasjonens utvikling. Det overordnede målet med teamutvikling for ledergrupper er å utvikle helhetlig og robust lederskap for at organisasjonen skal kunne oppfylle samfunnsoppdraget.

En av de viktigste forutsetningene for at ledergruppen skal lykkes er ledernes felles forståelse av ledergruppens formål, altså felles forståelse av hvilke resultater ledergruppen skal skape sammen, og hva ledergruppen skal være for den enkelte leder.

I vårt arbeid med ledergrupper jobber vi med konkrete tilnærminger til hvordan regi, form og innhold på ledermøter kan bidra til effektivitet. Teamutvikling for ledergrupper er en utviklingsprosess for ledergrupper som ønsker å jobbe med utvikling av felles lederskap i ledergruppen som grunnlag for organisasjonens utvikling i et framtidsperspektiv.

Dato for samlingen, 03.02.23.

### Om KS-Konsulent

KS-Konsulent AS er et heleid datterselskap av KS; kommunesektorens organisasjon. Selskapet har i dag 20 seniorrådgivere som arbeider med konsulent- og rådgivningsoppdrag for kommuner og fylkeskommuner. Vårt fremste fortrinn er vår bakgrunn fra kommunal sektor og at vi er en integrert del av KS-familien. Dette gir oss en betydelig kompetansebase innenfor kommunal forvaltning og tjenesteutøvelse.

### Pris og vilkår

KS Konsulent har en honorarpris per rådgiver per samling på kr.22.500,- Dette inkluderer for- og etterarbeid. Reise og diett etter statens satser kommer i tillegg. I dette oppdraget estimerer vi reiseutgifter til ca. 7500,- per samling. Vi tilpasser omfanget i tilbudet etter kommunens ønsker, og ta gjerne kontakt hvis noe er uklart.

.

|  |  |  |
| --- | --- | --- |
| Bistand 10-FAKTOR | Antall dagsverk | Pris |
| Bistand 10:FAKTOR, opplæringssamling | 1 | 22.500,- |
| Bistand 10-FAKTOR, analysesamling | 1 | 22.500,- |
| Bistand effektive ledergrupper | 1 | 22.500,- |
| Påkoblingssamling for alle lederne | 3 timer  (2 timer, 1 time forberedelse) | 6.750,- |
| SUM: |  | 74.250,- |

KSK driver på vanlige forretningsmessige vilkår. Hvis det i gjennomføringen av oppdraget skulle være forhold som medfører vesentlige endringer av forutsetningene eller forhold som endrer fremdrift eller oppdragets innhold, må dette drøftes og avklares mellom oppdragsgiver og utfører. Ved ønske om endring av dato, vil vi i utgangspunktet være fleksible og prøve finne ny dato. Avbestilling mer enn 3 uker før avtalt arrangement medfører ikke betalingsforpliktelse for oppdragsgiver. Avbestilling mindre enn 3 uker før avtalt arrangement medfører.100% betalingsforpliktelse for avtalt honorar dersom oppdragstaker ikke lykkes med å få andre oppdrag lagt til den aktuelle arrangementsdagen.

Vi håper tilbud er i tråd med forventningene og ser frem til en positiv behandling og et godt samarbeid!

Vi vil informere om at det kan søkes OU-midler for dette tilbudet, og 10-FAKTOR samlinger er forhåndsgodkjent for OU-midler. Det må likevel sendes inn en søknad her: <https://www.ks.no/fagomrader/lonn-og-tariff/saravtaler/rutiner-for-ou-midler/>

Med vennlig hilsen

**Bettina Bødtker Nordahl**Seniorrådgiver

KS-Konsulent as

[www.kskonsulent.no](http://www.kskonsulent.no)

|  |  |
| --- | --- |
| **FIRMAOPPLYSNINGER** | |
| Leverandør: | KS-Konsulent as |
| Adresse: | Postboks 1378 Vika, 0114 OSLO |
| Kontaktperson: | Seniorrådgiver Bettina B. Nordahl |
| Telefonnummer: | 93234719 |
| E-postadresse: | bettina.bodtker.nordahl@ks.no |
| Foretaksnummer: | 997711017 |

­­